CELEX: 62016TN0716
Language: hr
Date: 2016-10-10 00:00:00
Title: Predmet T-716/16: Tužba podnesena 10. listopada 2016. – Pfizer i Pfizer Santé Familiale protiv Komisije

12.12.2016   
            
            
               HR
            
            
               Službeni list Europske unije
            
            
               C 462/29
            
         Tužba podnesena 10. listopada 2016. – Pfizer i Pfizer Santé Familiale protiv Komisije
   (Predmet T-716/16)
   (2016/C 462/38)
   Jezik postupka: engleski
   
      Stranke
   
   
      Tužitelji: Pfizer Ltd (Sandwich, Ujedinjena Kraljevina), Pfizer Santé Familiale (Pariz, Francuska) (zastupnici: L. Catrain González, lawyer, i E. Wright, barrister-at-law)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Provedbenu uredbu Komisije (EU) 2016/1140 оd 8. srpnja 2016. o razvrstavanju određene robe u kombiniranu nomenklaturu (SL 2016 L 189, str. 1.);
            
         
               —
            
            
               naloži Europskoj komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog, koji se temelji na tome da je Europska komisija prekršila Kombiniranu nomenklaturu jer nije poštovala precizni red propisan u Općim pravilima za tumačenje u Poglavlju A Dijela I. kombinirane nomenklature za razvrstavanje robe.
   
               —
            
            
               Komisija je počinila pogrešku koja se tiče prava primijenivši opće pravilo 3 na razvrstavanje robe koja se prima facie ne može klasificirati u dva ili više tarifnih brojeva iz kombinirane nomenklature; i
            
         
               —
            
            
               Komisija je počinila drugu pogrešku koja se tiče prava primijenivši opće pravilo 3, točku (b) bez primjene općeg pravila 3, točke (a), koje daje prednost razvrstavanju u specifičniji tarifni broj.